Спасылаючыся на тэму канферэнцыі, Папа звярнуў увагу на патрэбу ў абноўленым поглядзе на мігрантаў. “Неабходна змена ментальнасці: трэба перайсці ад разумення іншага як пагрозы для нашага камфорту да павагі да яго, як да асобы, якая сваім жыццёвым досведам і каштоўнасцямі можа зрабіць вялікі ўнёсак на карысць нашага грамадства і паспрыяць яго багаццю. Таму фундаментальная пастава – гэта “выйсці насустрач іншаму, каб прыняць яго, пазнаць яго і прызнаць яго”, - адзначыў Пантыфік.